Konrad Krajewski

**Konrad Krajewski** (født 25. november 1963 i Łódź i Polen) er en polsk prest og kuriekardinal.
## Liv og virke
### Prest
Konrad Krajewski studerte ved presteseminaret i Łódź fra 1982 og ble ordinert til prest den 11. juni 1988 av biskop Władysław Ziółek. I 1990 dro han til Roma for å fortsette studiene ved det pavelige atheneum Sant' Anselmo. I 1995 tok han en grad i teologi med spesialisering i liturgi vecd Det pavelige universitet Angelicum med avhandlingen *L’ordinazione episcopale nella riforma del Concilio Vaticano II.* 

Han returnerte til Polen og ble seremonimester for erkebispedømmet Łódź. I 1997 ledsaget han pave Johannes Paul II på hans pastoralreise til Polen. 

Krajewski bodde fast i Roma fra 1998 og var en av seremoniarene ved Kontoret for den øverste pontiffs liturgifeiringer. frem til han ble utnevnt til pavelig almonissær.

### Titulærerkebiskop, almonissær
Pave Frans utnevnte Krajewski til pavelig almonissær og titulærerkebiskop av *Beneventum* den 3. august 2013. Han ble ordinert til biskop av presidenten for Vatikanstaten guvernement, kardinal Giuseppe Bertello, den 17. september samme år; Medkonsekratorer var presidenten for den pavelige komite for eukaristiske kongresser, erkebiskop Piero Marini, og den emeriterte erkebiskop av Łódź, Władysław Ziółek.

### Kardinal
I konsistoriet den 28. juni 2018 kreerte pave Frans ham til kardinaldiakon med titteldiakonat *[[Santa Maria Immacolata all'Esquilino]].*

I februar 2019 vakte han oppmerksomhet da han feiret begravelsesmessen for en hjemløs polsk mann som døde i Roma. I mai 2019, som pavens almonissær, reaktiverte han strømforsyningen i en bygning nær basilikaen *[[Santa Croce in Gerusalemme]]* i Roma, som hadde vært okkupert av opptil 500 mennesker siden 2013 uten autorisasjon, ved personlig å klatre inn i distribusjonssjakten og fjerning av sikkerhetsplomberingene. Han begikk dermed en straffbar handling etter italiensk lov og ble anmeldt av nettoperatøren for strømtyveri. Folk, rundt 100 av dem barn, var uten strøm i en uke på grunn av ubetalte regninger. Krajewski erklærte at han selv ville dekke kostnadene og strømregningene for beboerne i huset.

Krajewski fikk betydelig oppmerksomhet tidlig i mai 2020 da han overførte veldedighetspenger til mat til en gruppe transkjønnede sexarbeidere som var blitt avsk¨ret fra inntekt på grunn av covid-19-pandemien. Krajewski uttrykte overraskelse over oppmerksomheten som ble gitt til denne handlingen, slik han definerte den innenfor den katolske kirkes normale veldedige verk.

Som et tiltak etter den russiske invasjon av Ukraina sendte pave Frans kardinal Krajewski til Ukraina i mars 2022 som sin spesialutsending, sammen med kardinal Michael Czerny, leder av det pavelige kontor for migrasjon, Caritas, rettferdighet og fred.  

På sitt fjerde oppdrag av dette slag kom han under direkte russisk ild den 17. september 2022 nær Zaporizjzja kjernekraftverk. Noen dager senere besøkte han massegravene i Izjumskogen.  Området var først nylig blitt forlatt av de russiske okkupasjonsstyrkene. De menneskelige levninger etter rundt 500 døde mennesker ble deretter funnet der.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917
* Kardinal Eugène-Gabriel-Gervais-Laurent Tisserant (1884–1972) *1937
* Pave Paul VI (1897–1978) *1954
* Kardinal Agostino Casaroli (1914–1998) *1967
* Kardinal Giuseppe Bertello (1942–) *1987
* Kardinal *Konrad Krajewski* (1963- ) *2013

## Referanser